**Opis predmetu zákazky**

Odôvodnenie nerozdelenia zákazky na časti: Aktuálne na trhu pôsobí dostatok spoločností, ktoré dokážu poskytnúť predmet zákazky ako celok, preto by rozdelenie zákazky na časti bolo samoúčelné   
a VO by spôsobilo problémy pri plynulom a riadnom zabezpečení poskytnutia služby, ako aj pri kontrole kvality a uplatňovaní reklamácií a zodpovednosti za kvalitu plnenia. Na trhu existuje vhodné prostredie na realizáciu hospodárskej súťaže ako celku a je obvyklé, že dodávatelia dokážu komplexne poskytnúť službu v celom požadovanom rozsahu, pričom tiež disponujú dostatočnými kapacitami na úspešné zrealizovanie predmetu tejto zákazky, na základe čoho je možné zabezpečiť transparentnú hospodársku súťaž. Rozdelenie predmetu zákazky na časti by bolo nehospodárne a neefektívne.

**Všeobecná špecifikácia predmetu zákazky**

Predmetom zákazky je zabezpečenie služieb hromadného stravovania pre zamestnancov v súlade so všeobecne záväznými právnymi predpismi na základe Rámcovej dohody uzatvorenej na obdobie 24 mesiacov.

**Funkčná špecifikácia predmetu zákazky**

1. Hromadné stravovanie sa bude zabezpečovať prostredníctvom stravných poukážok.
2. Stravné poukážky budú v listinnej podobe a budú obsahovať ochranné prvky.
3. Nominálna hodnota jednej stravnej poukážky je 4,20 EUR s možnosťou zmeny počas doby platnosti Rámcovej dohody.
4. Dodanie predmetu zákazky musí byť v súlade s ustanovením § 152 ods. 2 zákona č. 311/2001 Z. z. Zákonníka práce v znení neskorších predpisov.

**Technická špecifikácia predmetu zákazky**

1. Ochranné prvky stravných poukážok: Stravné poukážky budú vyhovovať ochrane proti zneužitiu používané pre tlač cenných papierov.
2. Výška poplatku za dodanie stravných poukážok do miesta alebo do miest určených objednávateľom: bez poplatku.
3. Výška poplatku za spracovanie objednávky objednávateľa dodávateľom: bez poplatku.
4. Výška poplatku za osobné vyzdvihnutie stravných poukážok u dodávateľa: bez poplatku.
5. Výška poplatku za balenie stravných poukážok podľa požiadaviek objednávateľa: bez poplatku.
6. Doručenie faktúry objednávateľovi v ním požadovaných podobách (v listinnej podobe   
   a elektronickej podobe): bez poplatku.
7. Zaslanie potvrdení o doručení, akceptácii a vybavení objednávky: bez poplatku.
8. Stravné poukážky musia obsahovať: názov a logo dodávateľa, rok platnosti, nominálnu hodnotu jednej stravnej poukážky.
9. Balenie stravných poukážok: balené v uzavretej obálke po 20 ks.
10. Výška sprostredkovateľského poplatku (provízia): vyjadrená percentom z nominálnej hodnoty stravnej poukážky v súlade so zákonom č. 311/2001 Z. z. Zákonník práce v znení neskorších predpisov.

**Zmluvná špecifikácia**:

RD sa uzatvára na obdobie 24 mesiacov odo dňa nadobudnutia jej účinnosti, t. j. od prvého dňa kalendárneho mesiaca nasledujúceho po mesiaci, v ktorom bude zmluva zverejnená v Centrálnom registri zmlúv.

1. Plnenie sa uskutoční na základe čiastkových výziev (objednávok v písomnej podobe) zasielaných elektronickou poštou dodávateľovi.
2. V lehote do 7 dní odo dňa uzavretia zmluvy sa požaduje predložiť zoznam vybraných zmluvných stravovacích zariadení, v ktorých dodávateľ zabezpečí stravovanie zamestnancov objednávateľa, pričom zohľadní vzdialenosti vybraných zmluvných stravovacích zariadení, tak aby zamestnanci   
   v sídle objednávateľa ako aj zamestnanci v pobočkách, mohli v rozsahu obednej prestávky využiť stravovacie služby vo vybraných zmluvných stravovacích zariadeniach uchádzača. Stravné poukážky musia byť akceptované vo všetkých vybraných zmluvných stravovacích zariadeniach uchádzača.
3. V lehote do 7 dní od uzavretia zmluvy sa požaduje predloženie podrobného rozpočtu s uvedením:
4. názvu predmetu obstarávania - rovnaký ako bude na FA a na dodacom liste,
5. výšky sprostredkovateľského poplatku vyjadreného percentom z nominálnej hodnoty stravnej poukážky (provízia),
6. mernej jednotky (ks),
7. počtu ks,
8. ceny bez DPH za 1 mernú jednotku (ks),
9. ceny bez DPH za požadovaný počet ks,
10. výšky DPH,
11. ceny s DPH za požadovaný počet ks; každá položka zaokrúhlená matematicky na dve desatinné miesta,
12. výška sprostredkovateľského poplatku je nemenná po celú dobu platnosti zmluvy.
13. Dodávateľ do 5 pracovných dní po uzatvorení zmluvy oznámi objednávateľovi kontakt na osobu zodpovednú za plnenie predmetu zákazky.
14. Lehota dodania stravných poukážok je do dvoch pracovných dní odo dňa doručenia záväznej objednávky zaslanej elektronickou poštou na miesta určené objednávateľom (v Bratislave,   
    v Trenčíne, v Banskej Bystrici, v Košiciach). Objednávateľ po uzavretí zmluvy predloží dodávateľovi adresy všetkých svojich pracovísk. Objednávateľ si vyhradzuje právo doplniť aj nové odberné miesta, ktoré môžu vzniknúť počas trvania uzatvorenej zmluvy. Objednané stravné poukážky budú dodané poštou formou cenného listu, resp. kuriérskou službou.
15. Objednávateľ má právo odmietnuť prevziať zjavne poškodené stravné poukážky. Dodávateľ je povinný na vlastné náklady zabezpečiť ich výmenu v dodatočnej lehote do dvoch pracovných dní.
16. Objednávateľ neposkytne preddavok ani zálohovú platbu.
17. Úhrada za odobraté stravné poukážky sa uskutoční formou bezhotovostného platobného styku na základe doručenej faktúry, vystavenej samostatne pre každú objednávku, s lehotou splatnosti 60 dní odo dňa jej doručenia.
18. Faktúra musí obsahovať všetky náležitosti v súlade so všeobecne záväznými právnymi predpismi planými v Slovenskej republike a v súlade s platnými Obchodnými podmienkami elektronického trhoviska. Fakturovaná cena za dodané stravné poukážky na základe jednotlivých objednávok bude pozostávať:
19. z ceny nominálnej hodnoty objednaného množstva stravných poukážok,
20. z ceny sprostredkovateľského poplatku,
21. z DPH z ceny sprostredkovateľského poplatku, ak je dodávateľ platiteľ DPH.
22. V prípade, ak dodávateľ ku dňu uzavretia zmluvy nie je platiteľ DPH, avšak po jej podpise sa ním stane, nemá nárok na zvýšenie ceny o hodnotu DPH, t.j. predložená kontraktačná cena je konečná a nemenná.
23. Dodávateľ berie na vedomie, že predmet zákazky (alebo jeho časť) môže byť uhradený bezhotovostným platobným stykom z rôznych účtov Objednávateľa zriadených pre jednotlivé Národné projekty, ktoré môžu byť odlišné od účtu uvedenom v záhlaví tejto Zmluvy. Objednávateľ po uzavretí Zmluvy oznámi Dodávateľovi čísla účtov jednotlivých príslušných Národných projektov, ktorých sa týka predmet zákazky a z ktorých môžu byť hradené záväzky Objednávateľa.
24. Dodávateľ berie na vedomie, že ním poskytnuté osobné údaje budú objednávateľom spracovávané výlučne v rozsahu nevyhnutnom na plnenie zmluvy a v súlade s ustanoveniami zákona NR SR č. 18/2018 Z. z. o ochrane osobných údajov v platnom znení a v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane osobných údajov fyzických osôb pri spracúvaní osobných údajov a o voľnom pohybe takýchto údajov.
25. Objednávateľ si vyhradzuje právo zmeny nominálnej hodnoty poukážky počas doby platnosti Rámcovej zmluvy, a to bez poplatku za zmenu. Zmenu oznámi dodávateľovi pri zaslaní konkrétnej objednávky.
26. Dodávateľ je povinný dodržať po celú dobu trvania zmluvného vzťahu dohodnutú výšku provízie (či už kladnú alebo zápornú).